बेशक जम्मू प्रांत च इस पार्टी दा कोई बधायक नेईं हा पर हकूमत दी सरबराह होने करियै किश लोके एह्‌दे च जरूर शामल होई गे जिनेंगी मंत्री, सांसद ते बधान परिषद दा मैम्बर बी बनाया गेआ। इस पार्टी दे नेताएं दा गलाना ऐ जे जिन्नें बकास ते लोकें दी भलाई दे कम्म मुफ्ती हुन्दे समें च होए उनें पिछले केइयें सालें च बी नेईं हे होए उनें पिछली हकूमतें गी नलैक साबत करने ते उन्दे उप्पर आम लोकें दी बुनियादी जरूरतें गी नज़रअंदाज करने दे इल्जाम बी लाए। मुफ्ती हुन्दें मगरा गुलाम नबी आज़ाद होरे ढाइयें सालें लेई जम्मू कश्मीर दे मुक्खमंत्री बने। उमदे शासनकाल च रियासत जम्मू कश्मीर गी केंद्र दी तरफा खुल्लियै माली मदाद थ्होई। उन्हें शासनकाल च भ्रष्टाचार दा खात्मा, बर्क कल्चर, ट्रांसपेरैन्सी ते बकास जनेह् शब्दें दा मता जोर रेहा।